Կլաուդիա Ամուրա

Կլաուդիա Նոյեմի Ամուրա (, ), արգենտինացի շախմատիստուհի, կանանց գրոսմայստեր, մասնագիտությամբ ժուռնալիստ։

Կենսագրություն 
Կլաուդիա Ամուրան ծնվել է 1970 թվականին, Լա Բոկա քաղաքում։ 6 տարեկանից զբաղվել է շախմատով, իր առաջին մրցաշարին մասնակցել է 8 տարեկանում։ 13 տարեկանում դարձել է ազգային մրցաշարի հաղթող, որին մասնակցել է 32 շախմադիստ, որոնցից միայն երկուսն են եղել կանայք։ 1980-ականների երկրորդ կեսից նրան մարզել է միջազգային գրոսմայստեր Օսկար Պանոն։ 

Կլաուդիա Ամուրան բազմիցս եղել  է Արգենտինայի չեմպիոն, հաղթող է ճանաչվել 1997 Վենեսուելայում տեղի ունեցած Պանամերիկյան առաջնությունում, վեց անգամ՝ 1990, 1992, 1994, 1996, 1998, 1999 թվականներին դարձել է Հարավային Ամերիկայի չեմպիոն, 1990 թվականին հաղթել է Կուբայում տեղի ունեցած Կապաբլանկայի հուշամրցաշարի կանանց խմբում, երեք անգամ՝ 1990, 1991, 1993 թվականներին մասնակցել է աշխարհի առաջնության ընտրական մրցումներին, լավագույն արդյունքը ցուցաբերել է 1990 թվականին Ազովում՝ 5-րդ տեղ։

Երեք անգամ մասնակցել է նոկաուտ համակարգի աշխարհի առաջնություններին․ 2000 թվականին 1-ին փուլում պարտվել է Սյույ Յուհուային, 2006 թվականին 1-ին փուլում՝ Իրինա Կռուշին, 2008 թվականին 2-րդ փուլում՝ Ռուան Լյուֆեյին, երկու անգամ՝ 2005 և 2007 թվականններին դարձել է Ամերիկայի առաջնությունների բրոնզե մեդալակիր], 2007 թվականին հաղթող է ճանաչվել Պորտերո դե լոս Ֆյունեսի զոնալ մրցաշարում, մասնակցել է 1988, 1990, 1992, 1994, 1998, 2008, 2010, 2012 թվականների օլիմպադաներին, 1990 թվականի օլիմպիադայում առաջին խաղատախտակի վրա նվաճել է անհատական արծաթե մեդալ։ 

2008 թվականի աշխարհի առաջնությունում ստորագրել է նամակ, որում պահանջել է Ռուս-վրացական պատերազմի պատճառով առաջնությունը տեղափոխել Ռուսաստանից։ Այնուամենայնիվ նա մասնակցել է առաջնությունը։

Անձնական կյանք 
1997 թվականին ամուսնացել է մեքսիկացի գրոսմայստեր Հիլբերտո Էռնանդես Գերերոյի հետ, ունի չորս երեխա՝ Ժիլբերտուն (1998), Լուիսը (2000), Սանտյագոն (2001) և Ռոսիոն (2003)։

Ծանոթագրություններ

Արտաքին հղումներ 
 Անձնական քարտը ՖԻԴԵ֊ի կայքում
 Պարտիաները Chessgames.com կայքում
 Պարտիաները 365chess.com կայքում
 Fundación Konex. Claudia Amura
 Մասնակցությունը օլիմպիադաներին

Շախմատի կանանց գրոսմայստերներ
Շախմատային օլիմպիադաների մասնակիցներ
Շախմատի գրոսմայստերներ
Շախմատիստներ